- 1 -

ROMÂNIA

JUDEŢUL BISTRIŢA - NĂSĂUD

CONSILIUL LOCAL AL COMUNEI

RODNA

Nr.3301 din 29.06.2023

## PROCES - VERBAL

Încheiat astăzi 29 iunie 2023 cu ocazia şedinţei ordinare a Consiliului local al comunei Rodna, Județul Bistrița – Năsăud.

La ședința ordinară a Consiliului Local al comunei Rodna, județul Bistrița –Năsăud, din data de 29 iunie 2023 , orele 11,00, au fost prezenți 13 consilieri în funcție , lipsă fiind domnii consilieri Buculei Victor – Doruț și Cozonac Ioan, din totalul de 15 consilieri aleși și validați.

Ședința ordinară a fost convocată de primarul comunei Rodna, domnul Grapini Valentin – Iosif prin Dispoziția nr. 158 din 23.06.2023, conform art.133 alin.(1), litera „a”, art.134 alin.(1) litera „a”, alin.(2) și alin.(3) litera „a” din Ordonanța de Urgență a Guvernului nr. 57/ 2019 privind Codul administrativ, coroborate cu prevederile Hotãrârii Consiliului Local al comunei Rodna nr.42 din 24 iunie 2021 , privind aprobarea Regulamentului de organizare şi funcţionare a Consiliului Local Rodna, județul Bistrița – Năsăud, revizuit ca urmare a intrării în vigoare a Ordinului nr.25/2021.

Ca invitați la şedinţă sunt prezenți doamna Luci Angelina , contabil la Primăria comunei Rodna , doamna Seni Andreea – Elena și domnul Bolonyi Alin, manageri fonduri europene la Primăria comunei Rodna.

Primarul comunei Rodna Grapini Valentin – Iosif lipsește motivat de la ședința de consiliu.

Locul de desfășurare : Primăria comunei Rodna, sala de ședințe de la SVSU.

Ședința a fost condusă de președintele de ședință în exercițiu domnul Morozan Dorin - Leontin.

Se supune spre aprobare urmãtorul Proiect al ordinii de zi :

**1**.Proiectul de Hotărâre nr.31 din 21.04.2023 privind aprobarea Organigramei şi a Statului de funcţii pentru aparatul de specialitate al Primarului comunei Rodna , pe anul 2023;

**2.** Proiectul de Hotărâre nr.45 din 19.06.2023 privind rectificarea bugetului de venituri şi cheltuieli al comunei Rodna, pe anul 2023;

**3.** Analiza execuţiei bugetului de venituri şi cheltuieli al comunei Rodna,pe trimestrul I – 2023, cu scopul de a redimensiona cheltuielile în raport cu gradul de colectare a veniturilor, prin rectificare bugetară, astfel încât la sfârşitul anului să nu se înregistreze plăţi restante;

**4.** Rezolvarea cererilor depuse la Consiliul Local Rodna ;

**5.** Diverse , interpelări.

Ordinea de zi este aprobată cu 13 voturi „pentru”.

Înainte de dezbaterea proiectelor înscrise pe ordinea de zi a ședinței Consiliului local a fost supus aprobării procesele verbale al ședinței ordinare a Consiliului local al comunei Rodna din data de 25 mai 2023 și al ședinței extraordinare a Consiliului Local al comunei Rodna din data de 8 iunie 2023 , ședințe care au fost înregistrate , obiecțiuni nu sunt , se aprobă în unanimitate.

Mapele cu materialele înscrise pe proiectul ordinii de zi, precum și invitația de a se formula și depune amendamente asupra Proiectelor de Hotărâri au fost înaintate odată cu convocarea Consiliului Local în ședință ordinară.

Proiectele de hotărâri înscrise pe ordinea de zi au fost trimise spre avizare comisiilor de specilaitate :Comisia pentru activităţi economico – financiare; muncă şi protecţie socială; administraţie publică; drepturile omului ; relaţii cu cetăţenii; problemele minorităţilor ; Comisia pentru agricultură, silvicultură, amenajarea teritoriului şi urbanism, protecţie mediu şi turism, administrarea domeniului public şi privat al comunei, integrare europeană și Comisia pentru învăţământ ; sănătate şi familie; activităţi social – culturale;culte; protecţie copii , tineret şi sport; juridică şi de discilplină.

- 2 -

La Proiectele de Hotărâri înscrise pe ordinea de zi nu au fost depuse amendamente.

Se supune discuției Proiectul de Hotărâre nr.31 din 21.04.2023 privind aprobarea Organigramei şi a Statului de funcţii pentru aparatul de specialitate al Primarului comunei Rodna , pe anul 2023, proiect inițiat de către primarul comunei Rodna .

Domnul Nășcan Călin – Honorius , președintele Comisiei pentru activităţi economico – financiare; muncă şi protecţie socială; administraţie publică; drepturile omului ; relaţii cu cetăţenii; problemele minorităţilor arată că, comisia a dat aviz favorabil acestui proiect de hotărâre , fără amendamente.

Domnul Domide Gherasim, preşedintele Comisiei pentru agricultură; silvicultură;amenajarea teritoriului şi urbanism; protecţie mediu şi turism; administrarea domeniului public şi privat al comunei arată că , comisia a dat aviz favorabil acestui proiect de hotărâre , fără amendamente.

Doamna Boldiș Cornelia - Alexandra , președintele Comisiei pentru învăţământ ;sănătate şi familie; activităţi social – culturale;culte; protecţie copii , tineret şi sport; juridică şi de discilplină arată că, comisia a dispus avizarea favorabilă a acestui proiect de hotărâre , fără amendamente.

Domnul Nășcan Călin – Honorius întreabă dacă sunt modificări față de organigrama din anul anterior – doamna Nacu Rodica precizează care sunt modificările față de organigrama și statul de funcții aprobate în anul 2022 cu precizarea că, acestea sunt prezentate și în raportul de specialitate.

Ne mai fiind discuții , preşedintele de şedinţă supune la vot proiectul de hotărâre care, este aprobat în forma prezentată de inițiator cu 13 voturi „pentru**” ,** respectiv: Bauer Anton – Cristian, Boldiș Cornelia – Alexandra , Buculei Costel, Cozonac Lazăr, Cozonac Onisim, Domide Gherasim, Morozan Dorin – Leontin, Morozan Gherasim, Nășcan Călin – Honorius, Partene Iosif – Ioan , Porcius Ionela – Viorica , Sîrbu Viorel și Slăvoacă Viorel , din totalul de 13 consilieri prezenţi , adoptându-se astfel *Hotărârea nr.44 /2023 privind aprobarea Organigramei şi a Statului de funcţii pentru aparatul de specialitate al Primarului comunei Rodna , pe anul 2023.*

Se supune discuției Proiectul de Hotărâre nr.45 din 19.06.2023 privind rectificarea bugetului de venituri şi cheltuieli al comunei Rodna, pe anul 2023, proiect inițiat de către primarul comunei Rodna și prezentat de către doamna Luci Angelina, contabil la Primăria comunei Rodna.

Domnul Nășcan Călin – Honorius , președintele Comisiei pentru activităţi economico – financiare; muncă şi protecţie socială; administraţie publică; drepturile omului ; relaţii cu cetăţenii; problemele minorităţilor arată că, comisia a dat aviz favorabil acestui proiect de hotărâre , fără amendamente.

Domnul Domide Gherasim, preşedintele Comisiei pentru agricultură; silvicultură;amenajarea teritoriului şi urbanism; protecţie mediu şi turism; administrarea domeniului public şi privat al comunei arată că , comisia a dat aviz favorabil acestui proiect de hotărâre , fără amendamente.

Doamna Boldiș Cornelia - Alexandra , președintele Comisiei pentru învăţământ ;sănătate şi familie; activităţi social – culturale;culte; protecţie copii , tineret şi sport; juridică şi de discilplină arată că, comisia a dispus avizarea favorabilă a acestui proiect de hotărâre , fără amendamente.

Ne fiind discuții , preşedintele de şedinţă supune la vot proiectul de hotărâre care, este aprobat în forma prezentată de inițiator cu 13 voturi „pentru**” ,** respectiv: Bauer Anton – Cristian, Boldiș Cornelia – Alexandra , Buculei Costel, Cozonac Lazăr, Cozonac Onisim, Domide Gherasim, Morozan Dorin – Leontin, Morozan Gherasim, Nășcan Călin – Honorius, Partene Iosif – Ioan, Porcius Ionela – Viorica , Sîrbu Viorel și Slăvoacă Viorel , din totalul de 13 consilieri prezenţi, adoptându-se astfel *Hotărârea nr.45 /2023 privind rectificarea bugetului de venituri şi cheltuieli al comunei Rodna, pe anul 2023.*

Președintele de ședință supune discuției Analiza execuţiei bugetului de venituri şi cheltuieli al comunei Rodna, pe trimestrul I – 2023, cu scopul de a redimensiona cheltuielile în raport cu gradul de colectare a veniturilor, prin rectificare bugetară, astfel încât la sfârşitul anului să nu se înregistreze plăţi restante.

Domnul Morozan Dorin – Leontin solicită explicații privind cheltuielile , gradul de colectare a impozitelor și taxelor – doamna Luci Angelina precizează că, în raportul de specialitatea a expus situația la data de 31 martie 2023, încadrându-ne în cheltuielile programate în trimestrul I , legat de venituri la secțiunea de funcționare s-au realizat în procent de 102, 89% , iar la secțiunea de

- 3 -

dezvoltare doar 29,63 % motivat de faptul că nu s-au derulat tranșele programate a fi în încasate de la AFIR, cum este proiectul apă canal, proiectul POCU, neavând venituri nu s-au putut face nici plăți, în materialul prezentat este trecut în detaliu pe fiecare capitol și subcapitole toate veniturile și cheltuielile , respectându-se bugetul inițial aprobat.

Domnul Morozan Dorin – Leontin întreabă dacă la proiectul POCU mai sunt sume de încasat - mai sunt sume de încasat și de plătit , precizează doamna Luci Angelina.

Domnul Nășcan Călin – Honorius întrebă :

- despre plata parțială de 450 mii lei pentru zidul construit la grădinița din Valea Vinului , mai trebuie bugetat – atât a fost prevăzut în buget și atât s-a plătit, însă mai trebuie bugetat, precizează doamna Luci Angelina;

- la rețeaua de alimentare cu apă Rodna – Valea Vinului, eligibilul împreună cu neeligibilul este

prevăzută suma de 5.956 mii lei ,credite bugetare plăți efective la 31.03 – 0 , s-a plătit până acuma 69,8% din valoarea totală a contractului – s-a plătit din avansul luat de la fondul de garantare cca. 33% și încă o tranșă , precizează doamna Luci Angelina , în situația veniturilor trebuie evidențiată inclusiv sumele care acoperă avansurile pe care le primim de la AFIR și le restituim la fondul de garantare.

Doamna Boldiș Cornelia - Alexandra întreabă : la venitui , la sport nu s-a încasat nimic – veniturile la spost sunt evidențiate în total venituri și s-au încasat în jur de 3.500 lei pe acest an, precizează doamna Luci Angelina .

Domnul Nășcan Călin – Honorius întrebă :

- la SC Doris Agrocons a văzut unele penalități la anumite facturi neplătite la termen – au fost date explicații de către primarul comunei într-o ședință anterioară, precizează doamna Luci Angelina, sunt facturi pe POCU – servicii făcute de firma Doris de anul trecut pe care noi nu le-am putut plăti fiind că nu am încasat banii de la OIR, în momentul în care i-am încasat s-au făcut plățile.

Domnul Partene Iosif – Ioan întreabă de unde s-au plătit banii – din bugetul local , precizează doamna Luci Angelina – de ce nu s-au plătit pe POCU, întreabă domnul Partene Iosif – Ioan, să se recupereze banii de la OIR.

- ce reprezintă suma de 76.712 lei prevăzută la cap.80.02.06 – s-au făcut niște reparații la scurgerile de ape de la cimitir, s-au captat viiturile, precizează doamna Luci Angelina;

- și la cheltuielile efectuate cu serviciile de reprezentare juridică mai apare firma SC Doris Agrocons, mai sunt prevăzute sume destul de mari – aici sunt alte situații precizează doamna Luci Angelina, sunt litigii și noi trebuie să ne apărăm;

- cine este VALURO PROIECT SRL Suceava cu care avem proces – doamna Luci Angelina precizează că nu îi cunoaște personal , însă noi trebuie să ne apărăm în cazul unui litigiu, este vorba despre studiile de fezabilitate care s-au făcut pentru proiectul care se dorește să se implementeze în Rodna, respectiv extinderea rețelei de gaze naturale și pe care noi nu le-am plătit fiind că este cauză suspensibilă în contract ( studiile de fezabilitate se plătesc după ce se obține finanțarea) însă ei își cer drepturile mai repede.

Preşedintele de şedinţă, domnul Morozan Dorin – Leontin , supune discuție cererile depuse la consiliul local, respectiv :

- Cererea domnul Stoica Radu- Bogdan, din mun.Cluj Napoca, str.Cornel Coposu, nr.171, bloc C 2, etajul 3, ap.66, înregistrată la Primăria comunei Rodna sub nr.3001 din 07.06.2023, prin care solicită închirierea terenului/spațiului în suprafață de 6 mp. situat în zona dintre Căminul Cultural Rodna și intrarea în curtea școlii sau a terenului situat în locul fostului chioșc deținut de către domnul Boldiș Dorin, în scopul amplasării unui chioșc provizoriu pentru vânzarea de cafea și băuturi răcoritoare.

Secretarul comunei precizează că, există un regulament privind închirierea și concesiunea spațiilor / a terenurilor , iar închirierea și concesiunea se face prin licitație publică conform codului administrativ, acolo există un proiect care nu este finalizat, explicând care este procedura pentru scoatere la licitație a terenului solicitat în vederea închirierii.

Domnul Sîrbu Marian precizează că , chioșcul are doar 250 - 300 kg. și poate fi montat și demontat când se dorește.

- 4 -

Domnul Partene Iosif – Ioan, viceprimarul comunei Rodna precizează că, ei sunt de acord dar cu respectarea prevederilor legale, supus la vot se aprobă în unanimitate.

- Cererea domnului Rus Ioan din Rodna, nr.552, înregistrată la Primăria comunei Rodna sub nr. 3129 din 14.06.2023 prin care precizează că dorește să participe la ședința de consiliu pentru susținerea argumentată a adresei nr. 2560 din 16.05.2023 referitoare la rezilierea contractului nr.720/2019 încheiat cu Societatea Cooperativa Agricolă de Grad 1 grup de producători lapte Valea Teiului . Fiind plecat din localitate din motive personale , domnul Rus Ioan solicită a fi reprogramat pentru ședința următoare de consiliu din luna iulie 2023.

Preşedintele de şedinţă, domnul Morozan Dorin – Leontin ,supune discuției ultimul punct din ordinea de zi , respectiv diverse , interpelări.

Secretarul general al comunei precizează că, în mapa înaintată consilierilor se află documentele solicitate de către domnul Cozonac Ioan la ședința de consiliu din data de 25.05.2023, documente referitoare la PHCL din 19.06.2019 și la cererea depusă la consiliu de către domnul Rus Ioan, înregistrată la Primăria comunei Rodna sub nr.5589 din 23.09.2021 și furnizează informații despre fiecare act/document aflate în mapă.

Memoriul privind Contractul – Cadru nr.720/31.01.2019 , întocmit de către cabinet avocat Iordache Iulia, înregistrat la Primăria comunei Rodna sub nr. 3083 din 12.06.2023 aflat în mapa consilierilor nu a fost supus discuției consiliului local urmând a se discuta odată cu solicitarea domnului Rus Ioan.

Ordinea de zi fiind epuizată , președintele de ședință domnul Morozan Dorin – Leontin la ora 11,43 declară închisă şedinţa de consiliu, drept petru care s-a încheiat prezentul proces- verbal.

PREŞEDINTE DE ŞEDINŢÃ, CONTRASEMNEAZÃ

MOROZAN DORIN - LEONTIN SECRETARUL GENERAL AL COMUNEI,

NACU RODICA

Aprobat în şedinţa din data de 31 august 2023, cu un număr de :

\_\_\_\_\_13\_\_\_ \_\_ voturi „ pentru”;

\_\_\_\_\_\_-\_\_\_\_\_\_ voturi „ împotrivă” ;

\_\_\_\_\_ -\_\_\_\_\_ voturi „abţineri”.